[{"text_idx": "#000002", "text": "Mae\u2019r sefydliadau a gynrychiolir ar y Bwrdd Rhaglen ar hyn o bryd yn cael eu cynnwys yma."}, {"text_idx": "#000005", "text": "Comisiwn Beddau Rhyfel y Gymanwlad \u2013 Mae Comisiwn Beddau Rhyfel y Gymanwlad yn sicrhau nad yw\u2019r 1.7 miliwn o bobl a laddwyd yn ystod y ddau ryfel byd yn mynd yn angof. Mae\u2019n gofalu am fynwentydd a chofebau mewn 23,000 o leoliadau mewn 153 o wledydd. Mae ei gwerthoedd ac amcanion, a osodwyd ym 1917, mor berthnasol nawr ag oeddent bron i ganrif yn o\u0302l."}, {"text_idx": "#000006", "text": "Cronfa Dreftadaeth y Loteri \u2013 Gan ddefnyddio arian y Loteri Genedlaethol mae\u2019r Gronfa yn rhoi grantiau i gynnal a chyfoethogi\u2019r dreftadaeth genedlaethol, drwy fuddsoddi mewn mentrau ym maes archaeoleg, ym myd natur ac ym meysydd traddodiad a diwylliant drwy gyfrwng amgueddfeydd, parciau a llefydd hanesyddol."}, {"text_idx": "#000008", "text": "Cymdeithas Ffrynt y Gorllewin \u2013 Sefydlwyd Cymdeithas Ffrynt y Gorllewin gyda\u2019r nod o gynyddu diddordeb yn Rhyfel Mawr 1914-1918. Maent hefyd yn cadw\u2019r cof am ddewrder a brawdoliaeth y sawl ar bob ochr a wasanaethodd eu gwledydd yn Ffrainc a Fflandrys yn ogystal ag yn eu gwledydd eu hunain yn ystod y Rhyfel Mawr."}, {"text_idx": "#000010", "text": "Cyngor Archifau a Chofnodion Cymru \u2013 Y Cyngor yw\u2019r corff sy\u2019n cydlynu a hyrwyddo archifau yng Nghymru. Mae\u2019n trefnu prosiectau cydweithredol ac yn cynnal catalog ar-lein o gasgliadau archifol Cymreig."}, {"text_idx": "#000012", "text": "Cytu\u0302n \u2013 Cytu\u0302n yw\u2019r corff cydweithredol sy\u2019n uno\u2019r eglwysi Cristnogol yng Nghymru mewn crefydd a gwasanaeth. Mae\u2019n trefnu ac yn cefnogi cyrsiau, gweithgareddau a digwyddiadau, ac mae\u2019n hybu undod Cristnogol yn ehangach."}, {"text_idx": "#000019", "text": "Y Fyddin yng Nghymru \u2013 Mae Cadlywydd Cymru hefyd yn Gadlywydd Briga\u0302d 160 (Cymru) ac yn gyfrifol am y gwarchodluoedd milwrol, rheolaidd ac wrth gefn, ar draws Cymru. Mae hefyd yn cynnal yr ysta\u0302d hyfforddi ac yn goruchwylio\u2019r unedau cadlanciau niferus. Mae\u2019n sicrhau bod buddiannau Cymru\u2019n cael eu cynrychioli\u2019n briodol wrth gydweithio a\u0302 Phennaeth y Staff Cyffredinol."}]